lv lv lv th lv lv lv lv pl hbs_lat es lv lv lv lv lv lv fi lv lv lv lv lv lv sl lv lv lv lv lv lv lv lv lv lv lv lv lv lv lv lv lv eo es lv lv sl fr fr sv lv lv lv ru lv lv fr lv en th lv lv lv lv lv lv lv lv lv lv lv eo lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv th lv lv sl fr lv lv lv lv eo es lv lv lv th fr fr sv lv lv lv lv hbs_lat lv lv lv en lt et pt en en
Galvenā izvēlne Pāriet uz saturu
Biežāk uzdotie jautājumi par apdrošināšanu Ukrainā, Krievijā un Baltkrievijā
Paaugstinātā riska dēļ mēs aicinām klientus nedoties uz Ukrainu, Krieviju un Baltkrieviju. Savukārt klientus, kuri šobrīd atrodas minētajās valstīs, aicinām atgriezties mājās.
Mēs esam apturējuši apdrošināšanas polišu izsniegšanu lielākajai daļai produktu, kuru teritoriālajā segumā ir iekļautas Ukraina, Krievija un Baltkrievija.
Sankcijas, kuras noteiktas Krievijas un Baltkrievijas finanšu sektoram, būtiski ierobežo mūsu iespējas palīdzēt tur esošajiem klientiem. Tāpēc paaugstinātā riska dēļ mēs aicinām klientus nedoties uz šīm valstīm.
Tāpat vēršam uzmanību, ka zaudējumus, kas radušies karadarbības rezultātā Ukrainā, apdrošināšana neatlīdzina.
Ja Tev radušies jautājumi par kādu no mūsu apdrošināšanas produkiem, skati attiecīgo sadaļu zemāk. Ja neatradi atbildi uz savu jautājumu šeit, sazinies ar mums info@if.lv vai zvanot: 67 338 333.
Vai šobrīd iespējams iegādāties polisi, kuras teritoriālajā segumā ir iekļautas Ukraina, Krievija un Baltkrievija?
No 2022. gada 28. februāra If Apdrošināšana vairs nepiedāvā ceļojumu apdrošināšanas polises, kuru teritoriālajā segumā ir iekļautas Ukraina, Krievija un Baltkrievija. Paaugstinātā riska dēļ aicinām klientus nedoties uz šīm valstīm.
Ja iegādājos ceļojuma apdrošināšanas polisi pirms 2022. gada 28. februāra, vai tā ir spēkā?
Ceļojumu apdrošināšanas polises, kuras izdotas līdz 2022. gada 28. februārim ar teritoriālo segumu Baltkrievijā un Krievijā, joprojām ir spēkā esošajā redakcijā saskaņā ar noteikumiem. Tomēr If Apdrošināšanas iespējas palīdzēt klientiem, kuri atrodas Krievijā un Baltkrievijā, ir būtiski ierobežotas noteikto sankciju dēļ.
Svarīgi! Notiekot negadījumam Ukrainas teritorijā, If Apdrošināšana neatlīdzinās zaudējumus vai izdevumus, ja apdrošinātais risks būs radies kara, invāzijas vai karam līdzīgas darbības, pilsoņu kara vai terorisma rezultātā.
Vai šobrīd varu iegādāties KASKO, kas darbojas Krievijā un Baltkrievijā?
No 2022. gada 28. februāra If Apdrošināšana nepiedāvā jaunas KASKO polises ar teritoriālo segumu “Eiropa + NVS” – atbilstoši noteikumiem Nr. TMH-20201.
Ja esmu iegādājies KASKO polisi līdz 2022. gada 23.februārim, vai tā joprojām ir spēkā?
Jā, esošā KASKO polise ar darbības teritoriju Krievijā un Baltkrievijā joprojām ir spēkā esošajā redakcijā saskaņā ar noteikumiem. Taču mūsu iespējas palīdzēt klientiem, kas atrodas Krievijā un Baltkrievijā, ir ļoti ierobežotas šo valstu finanšu sektoram noteikto sankciju dēļ. Tāpat pastāv augsts transportlīdzekļu ar ārvalstu numura zīmēm vandālisma risks. Tāpēc šobrīd aicinām izvairīties no Krievijas un Baltkrievijas apmeklēšanas.
OCTA apdrošināšana un Zaļā karte
Vai izmaiņas attiecas arī uz OCTA polisēm?
OCTA apdrošināšana vēl joprojām ir spēkā kā ierasts. Latvijā, Igaunijā un Lietuvā izsniegtās Zaļās kartes joprojām ir derīgas visās Zaļās kartes valstīs (tostarp Ukrainā, Baltkrievijā un Krievijā) un otrādi. Tomēr būtu jāņem vērā, ka mūsu iespējas palīdzēt klientiem, kas atrodas Krievijā un Baltkrievijā, ir ļoti ierobežotas šo valstu finanšu sektoram noteikto sankciju dēļ. Tāpēc paaugstinātā riska dēļ aicinām atturēties no došanās uz Krieviju un Baltkrieviju.
Savukārt, kā norādīts pārskatā par OCTA apdrošināšanas normatīvajiem aktiem Zaļo karšu sistēmas dalībvalstīs (COB Compendium), Ukrainā noteikti šādi izņēmumi:
“Apdrošinātājs neatlīdzina zaudējumus, kas radušies ceļu satiksmes negadījuma, kas radies nemieru, pilsoņu kara, militāru konfliktu, terora aktu, nepārvaramas varas, munīcijas eksplozijas rezultātā."
Zaļo karšu biroja padome norādījusi, ka viņi nav tiesīgi interpretēt Ukrainas normatīvos aktus, jo to ir tiesīgs darīt tikai Ukrainas Zaļo karšu birojs, bet, ja Latvijā reģistrēts transportlīdzeklis aiz neuzmanības izraisa avāriju Ukrainā, tad to nevarētu interpretēt kā “militāra konflikta izraisītu” negadījumu. Savukārt, ja transportlīdzekli, piemēram, konfiscētu Ukrainas vai Krievijas militārie spēki un šie spēki izraisītu avāriju, situācija varētu būt citāda. Bet atkal tas nozīmētu Ukrainas normatīvo aktu interpretāciju.
Kādas izmaiņas skar Zaļo karti?
Baltijas jūras valstu Zaļo karšu biroji, t.sk. Latvijas Transportlīdzekļu apdrošinātāju birojs (LTAB), ir vienojušies par sadarbības pārtraukšanu ar Krievijas un Baltkrievijas Zaļo karšu birojiem. Šim lēmumam 12. maijā pievienojās arī pārējie Eiropas Ekonomiskās Zonas Zaļo karšu biroji.
Sadarbība ar Krievijas un Baltkrievijas Zaļo karšu birojiem tiek pārtraukta saistībā ar Rietumvalstu piemērotajām sankcijām Krievijai un Baltkrievijai, kuru dēļ pārrobežu pārskaitījumi uz un no šīm valstīm faktiski ir neiespējami.
If izsniegtās Zaļās Kartes joprojām ir spēkā tajās valstīs un līdz tam datumam, kas norādīts attiecīgajā Zaļajā kartē.
Zaļo karšu biroju starpā noslēgtā vienošanās paredz, ka sadarbības līgums ar Krievijas un Baltkrievijas birojiem vēl būs spēkā līdz 2023. gada 5. maijam.
If izsniegtās Zaļās kartes joprojām ir spēkā tajās valstīs un līdz tam datumam, kas norādīts attiecīgajā Zaļajā kartē, izņemot pēc 2023. gada 5. maija If izsniegtās Zaļās kartes nebūs spēkā Krievijā un Baltkrievijā. Pēc šī datuma Transportlīdzekļu lietotājiem, lai šķērsotu Baltkrievijas vai Krievijas robežu, būs jāiegādājas Robežapdrošināšanas līgums uz robežas.
Vai es joprojām varu iegādāties polisi, kas darbojas Baltkrievijā, Krievijā vai Ukrainā?
No 2022. gada 28. februāra If Apdrošināšana vairs nepiedāvā jaunas kravu apdrošināšanas polises, ja kravas galamērķis ir Krievija, Baltkrievija, Ukraina vai ja tā šķērso šīs valstis.
Ja esmu jau apdrošinājis kravu, vai polise vēl joprojām ir spēkā?
Esošajos apdrošināšanas līgumos izmaiņas netiek veiktas, un tie saglabā spēku to esošajā redakcijā saskaņā ar noteikumiem. Jāuzsver, ka mūsu iespējas palīdzēt klientiem, kas atrodas Krievijā un Baltkrievijā, ir ļoti ierobežotas šo valstu finanšu sektoram noteikto sankciju dēļ. Tāpat pastāv augsts transportlīdzekļu ar ārvalstu numura zīmēm vandālisma risks.
Vai šobrīd varu apdrošināt īpašumu, kas atrodas Krievijā?
No 2022. gada 1. marta If Apdrošināšana vairs nepiedāvā jaunas apdrošināšanas polises ar teritoriālo segumu Krievija, Baltkrievija un Ukraina. Šis nosacījums attiecas arī uz šo valstu pārstāvniecībām Latvijā.
Ja esmu apdrošinājis īpašumu, kas atrodas Krievijā vai Baltkrievijā, vai polise vēl joprojām ir spēkā?
Esošajos apdrošināšanas līgumos izmaiņas netiek veiktas, un tie saglabā spēku to esošajā redakcijā saskaņā ar noteikumiem. Tomēr jāuzsver, ka mūsu iespējas palīdzēt klientiem, kas atrodas Krievijā un Baltkrievijā, ir ļoti ierobežotas šo valstu finanšu sektoram noteikto sankciju dēļ.
Vai šobrīd varu iegādāties polisi ar teritoriālo segumu Krievijā, Baltkrievijā un Ukrainā?
No 2022. gada 14. marta If Apdrošināšana vairs nepiedāvā jaunas nelaimes gadījumu apdrošināšanas polises ar teritoriālo segumu Krievija, Baltkrievija un Ukraina.
Vai iepriekš noslēgta apdrošināšanas polise ir spēkā?
Nelaimes gadījumu apdrošināšanas polises, kuras ir izdotas līdz 2022. gada 14. martam ar teritoriālo segumu Baltkrievijā un Krievijā, joprojām ir spēkā esošajā redakcijā saskaņā ar noteikumiem. Taču mūsu iespējas palīdzēt klientiem, kas atrodas Krievijā un Baltkrievijā, ir ļoti ierobežotas šo valstu finanšu sektoram noteikto sankciju dēļ. Paaugstinātā riska dēļ aicinām atturēties no došanās uz Krieviju un Baltkrieviju.
Vai man tiks atlīdzināti izdevumi, ja nelaimes gadījums notiks Ukrainas teritorijā?
Nelaimes gadījumam notiekot Ukrainas teritorijā, If Apdrošināšana neatlīdzinās zaudējumus vai izdevumus, ja apdrošinātais risks būs radies kara, invāzijas vai karam līdzīgas darbības, pilsoņu kara vai terorisma rezultātā.
Ierobežota piekļuve e-pastu serveriem
Kāpēc es saņēmu e-pastu vai SMS no If, ka turpmāk saziņai nevarēšu izmantot savu līdzšinējo e-pastu?
No 7. aprīļa Nacionālā elektronisko plašsaziņas līdzekļu padome (NEPLP) ir ierobežojusi darbību vairākām tīmekļa vietnēm Latvijā, tai skaitā mail.ru, yandex.ru, inbox.ru u.c.
Turpmāka saziņa, izmantojot šos e-pastus, nebūs iespējama, tādēļ aicinām norādīt jaunu e-pasta adresi Mans If.
Kā es varu nomainīt savu e-pastu Mans If?
Visērtākais veids, kā nomainīt e-pastu, ir doties uz Mans If, autorizēties portālā un tālāk sadaļā “Mani dati” ievadīt savu jauno e-pasta adresi.
Kāpēc ir ierobežojumi dažādiem e-pastu serveriem?
Nacionālā elektronisko plašsaziņas līdzekļu padome (NEPLP) saistībā ar apdraudējumu valsts drošībai ir ierobežojusi piekļuvi 111 tīmekļvietnēm, tostarp dažādiem e-pastu serveriem. Plašāka informācija pieejama NEPLP mājas lapā.
24/7 palīdzības tālrunis: 67 338 333
Palīdzība uz ceļa +371 67 514342
Atteikuma tiesības un pirmslīguma informācija
facebook youtube instagram © If P&C Insurance AS Latvijas filiāle
© If P&C Insurance AS Latvijas filiāle